Екібастұз
Екібастұз — Павлодар облысының оңтүстік-батысында орналасқан қала. 1898 жылы негізі қаланып, қала дәрежесін 1957 жылы алды.

Екібастұз деп аталудың себебі
Осы өңірде тас көмір кені ашылғанға дейін, оның күншығыс жағында жатқан тұзды көл ерте заманнан бері «Екібастұз» деп мұрағаттық құжаттардан белгілі. Осыған байланысты кейін бұл жерден табылған тас көмір кені де, оның жанына орнаған қалашық пен қала да «Екібастұз» деп аталады.

Екібастұз қаласы өзінің жастығына қарамастан теңдесі жоқ алып кәсіпорындарымен бүкіл әлемге танымал болып отыр. Қысқа ғана мерзім ішінде  Қазақстанның «қара алтынды» жерінде пайда болған қала біздің замандастарымыз үшін аты аңызға айналған қала болып отыр. Тек қана Екібастұзда тұңғыш рет Қазақстанда көптеген алдыңғы қатарлы технология өмірге келді, жаңа үлгідегі құрал-жабдықтар зерттелді.
  
Екібастұз қаласы - кеншілер мен энергетиктердің  мақтанышы. Қала орасан зор, әлемдегі бай тас көмірімен танылып отыр. №1, 2-МАЭС- тердің іске қосылуы арқасында Екібастұз жылуэнергетикалық кешенінің ірі орталығы болып отыр. Бүгінгі таңда үш бірдей – «Богатырь», «Солтүстік» және «Шығыс» кеніштерінде көмір өндіріледі. Екібастұз көмірі Қазақстанның, Орал, мен Батыс Сібірдің электр станцияларының жұмыстарын үздіксіз қамтамассыз етіп отыр. Қала тек географиялық орнымен ғана емес,сонымен қатар тарихи ерекшелігіне байланысты қалыптасты. Екібастұз көмірі мен электр қуаты бүкіл аймақтың кәсіпорындар: Павлодар химия, мұнай өңдеу, алюминий, трактор, Ақсу ферроқорытпа зауыттары - Екібастұздағы «қара алтынның» арқасында өркендеп отыр. Сондай-ақ Екібастұз көмірі Қазақстан мен Ресейдің арасын жалғастырушы буын болып табылады. «Шығыс» кеніші - әлемдік тәжірибеде тұңғыш рет бейімделген көмір қабаты жағдайында көлденең жатқан шектеулі қуатымен жобаланды және көмір шығарудың жаңа технологиясын енгізді.

 Бұқаралық ақпарат құралдары 
 Екiбастұзда шығарады:
 қазақ тiлiндегi «Отарқа» газеті
 апталық «Голос Экибастуза»
 «Экибастузское обозрение» газетасы
 «Деловой Экибастуз»  журналы
 жарнама хабар апталығы «Витрина» 

 2 телеарналар: жұмыс iстейдi
 «Екiбастұз қалалалық телеарнасы» (ЕҚТ) — 5-шi арна МВ
 «Арта ТВ» — 32-шi арна ДМВ

 6 радиостанса бар:
 «Павлодар» радиосы 102,1 МГц
 «Русское радио — Азия» 102,6 МГц
 «Love» радиосы 103.6 МГц
 «NS» радиосы 104,2 МГц
 «Ретро FM» радиосы 105,2 МГц
 «Қазақ радиосы» 106,9 МГц.

Тұрғындары

Тұрғындар саны — 133 889 адам (1 қаңтар 2019 ж. бойынша), бірнеше ауылдық аймақтарындағы тұрғындарымен қоса 152 971 адам (1 қаңтар 2019 жылғы санақ бойынша).

Ұлттық құрамы (1 қаңтар 2019 ж. бойынша):

Қазақтар — 87 087 адам. (56,93 %)
Орыстар — 48 129 адам. (31,46 %)
Украиндықтар — 5653 адам. (3,7 %)
Татарлар — 3701 адам. (2,42 %)
Немістер — 2495 адам. (1,63 %)
Басқалары — 5 906 адам. (3,86 %)
Барлығы — 152 971 адам. (100,00 %)

 Дереккөздер 

 

Санат:Екібастұз


what is the name of hvybj
Answer: bun jvyctsghnh tcj